Herlev, d. 13/2-2024

**Banevænget** **Afdelingsbestyrelsen**

Tilstede: Kasper, Eva, Brit, Knud, Bent, Lise, Gerd og Dorte

Fraværende: Jesper

Dagsorden:

1. Indlæg fra Afdelingslederen

Intet nyt.

Garager bliver spærret d. 1/4-2024 pga. renovation og 2-3 mdr. frem. Har beboerne fået mulighed for at tilføje el åbner? Pris? Kan vi få adressen på – på de garager det handler om?

1. Hoveddør- og vinduesudskiftning projektet – status

* Der er blevet afholdt et opstartsmøde 6/2-2024 og der blev taget referat.   
  Der ansættes en beboerkoordinator som varetages af Entreprenøren Juul & Nielsen og de anbefaler at der holdes ugentlige møder for beboerne – måske 2x2 timer. Her vil beboerne få svar på deres spørgsmål. Der vil også komme Nyhedsbreve ud – både i opgangene og på hjemmesiden.
* Forslag om at afholde mindre møder – kun for de involverede beboere, eller evt. live streame møder. Ved større møder er vi nødt til at leje lokaler.
* Der vil være 3 måneders, 14 dages og 3 dages varslinger.

Der startes med en prøvelejlighed – sandsynligvis slut marts – og her kom Juul og Nielsen med ideen om at udskiftningen bliver videofilmet/fotograferet. På den måde kan beboerne se hvordan det foregår.  
- Løse vindueskarme skal afmonteres af beboerne inden udskiftning – og kælderrum skal ryddes så der er plads til håndværkerne. Ejendomskontoret melder mere ud om dette senere.

* Hoveddørsprojektet er ikke kommet videre, lige nu pågår der en dialog mellem KAB og Kommunen. Vi afventer at høre nærmere.

1. Beboerhenvendelser
   1. Facebook og vasketid:
      1. Der er stadig kaotiske tilstande mht. vasketid og der skrives meget om det på Facebook. Derudover har en beboer valgt at henvende sig direkte til et bestyrelsesmedlem på en måde, som bestyrelsesmedlemmet ikke synes om. Det er på ingen måde okay at tage direkte kontakt til et bestyrelsesmedlem på en måde, som er negativ og aggressiv.
   2. Vaskeriet:
      1. Det kan være svært for ældre at forstå systemet og nogle har dårligt syn, så skærmen er svær at læse.
      2. Vi kan ikke lave et system alle kan bruge og man må spørge om hjælp.
2. Godkendelse af referat fra sidst

Godkendt

1. Indlæg fra formanden

Møde med tryghedskonsulenten:

Der er har været et møde med Julie Monies, som er nyansat tryghedskonsulent i Herlev kommune. Hun tilbød sin hjælp hvis vi har udfordringer i området – f.eks. i tilfælde af beboerkonflikt, men kan også hjælpe os med at bekæmpe narkosalget i området. Vi fortsætter samarbejdet og glædes over støtten.

Julie kom gerne ud, hvis vi arrangerer et møde.

Beboere der føler sig utrygge, når de observerer noget, kan ringe 1414 og anmelde observationen anonymt til politiet.

1. Indlæg fra bestyrelsesmedlemmerne
   1. Høringssvar på høring 132 v. Lise
      1. Der fremlægges vores høringssvar og Lise arbejder videre på det.
   2. Låsebrikker til skralderum v. Kasper
      1. Der er problemer med, at hvis et skralderum går i stykker og de beboere, som måske kun har brik til dette ene rum, har så problemer med, at de ikke kan komme af med deres skrald.
      2. Tidligere har bestyrelsen sagt, at brikkerne burde virke til alle skralderum på ens side, men det er ikke blevet taget som beslutning.
      3. Hvad er eta på storskraldområderne?
   3. Herlev boligselskabs vision v. Eva
      1. Den gamle vision udløb i 2022 og en ny er vedtaget på Herlev Boligselskabs generalforsamling 6/12-23. Visionen kan ses på Herlev boligselskabs hjemmeside og der bliver i marts -24 afholdt et møde hvor hver afdeling skal fortælle om hvordan de vil implementere visionen i netop deres afdeling.
      2. Visionen passer meget godt overens med, hvad vi allerede arbejder med i Banevænget.
      3. Eva vil deltage på mødet d. 21/3-2024.
      4. Bestyrelsen læser igennem og kommer med kommentarer til Eva.
   4. Digital kommunikation med beboerne v. Eva
      1. Vi vil gerne have, at vores beboere vil modtage e-mails fra bestyrelsen, så beboerne kan få indkaldelser, budgetter, regnskaber osv. fra bestyrelsens side.
      2. Eva har lavet en liste, som beboerne kan skrive sig på, hvis de ønsker digital kommunikation og en ”nej tak”, hvis man ikke ønsker digital kommunikation.
      3. Indsamlingen af tilmeldelser skal forfines
      4. Det skal være et system, som er nemt at håndtere, når det er oppe og køre.
      5. Bestyrelsen siger ja til, at vi skal digitalisere vores kommunikation med beboerne og at der gås videre sammen med Herlev Boligselskab og KAB
   5. Indkaldelse til afdelingsmøde v. Eva
      1. Indkaldelsen er kommet ud til beboerne
      2. Vi har lokalet fra kl. 17.
      3. Tilmelding til maden afleveres til ejendomskontoret eller mailes til Afdelingen
      4. Bestyrelsen mødes om muligt kl. 17.
      5. Eva bestiller sandwichens
      6. Knud skal nok sørge for drikkevarer
   6. Bogskabe v. Dorte
      1. Hvor mange skal vi have? 2 stk. til at starte med.
      2. Skal de være selvstående eller hænge på skralderum? Hænge på skralderummene.
      3. Størrelse/udseende? 150x100x30com hxbxd, 2 låger med plexiglas, genbrugsmateriale, 4 hylder. Simpel konstruktion gerne med kreativ udsmykning.
      4. Hvor skal de placeres? Ved legepladsen Baneløkken 38 og legepladsen Gåseholm 5-7.
   7. Legeplads på Gåseholmvej 5-7
      1. Ligger stille pt til vi har et budget til den
      2. Legepladsen ved Baneløkken 38 er bestilt og entreprenøren går snart i gang.
   8. Torsdagskaffemødet
      1. Det kører rigtigt godt og folk tager godt imod det.
      2. Møderne vil forsætte fremover
   9. QR-koder
      1. Historierne er kommet så langt, at videoerne kan komme op YouTube.
      2. Bestyrelsen giver Dorte lov til at oprette en YouTube konto i bestyrelsens navn.
      3. Ejendomskontoret bestiller QR koderne.
      4. Der må gerne komme andre til at indtale historierne.
2. Eventuelt

Der er ikke kommet noget fra KAB omkring udbygningen ved Sara Collection

Farfar’s har lejet sig ind i vores lokaler på Herlev hovedgade. Hvor holder deres biler? Der er ikke kommet klager endnu eller kontakt fra Farfar’s.

Der er ikke kommet svar fra Toggangens andelsforening omkring parkering på fællesvej, Brit og Gerd taler med deres venner om en kontakt, da Lise ikke har kunnet få kontakt.

Fælleslokalet:

* Inde på hjemmesiden er der en kalender med alle vores arrangementer.
* Det er den ansvarlige for arrangementet, som også sikrer rengøring.
* Der er sat stativer op til affald og papirservietter.
* Oprydning i pulterkammeret ville være dejligt.
* Vi har bestilt og fået nogle digitale billeder til udsmykningen. ca. 60x80cm
* Der kommer oplæg med priser, når billederne er samlet. Der er gang i projektet, men pga. årstiden (vi vil gerne have nogle dronebilleder med sol og forår) trækker det lidt ud.

Der skal tænkes over, om bestyrelsen skal komme med nogle forslag til afdelingsmødet.